大多倫多市

大多倫多市，簡稱大多市，係一個已經冇咗嘅加拿大政區，喺省級同市級之間，1953年成立，1998年取消。地理位置喺而嘅多倫多市。

1953年至1997年之間，多倫多實行嘅係兩級政府，大多市係第一級，轄下包括六個市級政府：

多倫多，即係一般人講嘅 downtown
 東約克
 伊桃碧谷
 士嘉堡
 北約克
 約克

東約克喺1997年嗰陣技術上其實係一種叫  嘅政區，並唔係 ，但係當地粵語全部都係叫市。

喺大多倫多市入面，好多服務都唔同市唔同做法，例如剷雪嘅規定每個市都唔同；圖書館每個市自己負責，每個市亦有自己嘅交通部門，等等。

六市合併
1998年1月1日，時任省長夏理斯借 ｢慳錢｣ 做藉口，唔理民間同六市中五市政府嘅強烈反對，夾硬將六市合併為新嘅多倫多市，大多市政府相應取消，令議員數目銳減超過一半，當地稱為六市合併，幾乎二十年之後都仲有人反對。

合併後嘅多倫多市當時叫 ｢巨市｣，過咗幾年已經冇人咁叫，直接叫多倫多。

攷

多倫多